ꠀꠟꠛꠦꠘꠤꠀ

ꠀꠟꠛꠦꠘꠤꠀ (/ælˈbeɪniə, ɔːl-/ a(w)l-BAY-nee-ə; ꠀꠟꠛꠦꠘꠤꠀꠘ: Shqipëri ꠇꠤ Shqipëria), ꠖꠣꠚꠔꠞꠤꠇꠜꠣꠛ ꠀꠟꠛꠦꠘꠤꠀ ꠚꠎꠣꠔꠘꠔ꠆ꠞ (ꠀꠟꠛꠦꠘꠤꠀꠘ: Republika e Shqipërisë), ꠖꠇꠇꠤꠘ-ꠚꠥꠛ ꠁꠃꠞꠥꠙꠞ ꠄꠈꠐꠣ ꠖꠦꠡ। ꠖꠦꠡ ꠁꠇꠣꠘ ꠜꠥꠝꠂꠖ꠆ꠖꠡꠣꠄꠅꠞꠞ ꠝꠣꠏꠞ ꠀꠒ꠆ꠞꠤꠀꠐꠤꠇ ꠀꠞ ꠀꠄꠅꠘꠤꠀꠘ ꠖꠞꠤꠀꠞ ꠚꠦꠐꠘꠣꠔ ꠛꠟꠇꠣꠘ ꠅꠘ꠆ꠌꠟꠧ ꠚꠞꠍꠦ, ꠎꠦꠈꠣꠘꠞ ꠃꠔ꠆ꠔꠞ-ꠚꠍꠝꠦ ꠝꠘ꠆ꠐꠤꠘꠤꠉ꠆ꠞ, ꠃꠔ꠆ꠔꠞ-ꠚꠥꠛꠦ ꠇꠍꠧꠜꠧ, ꠚꠥꠛꠛꠣꠄ ꠃꠔꠞꠞ ꠝꠦꠍꠤꠒꠘꠤꠀ ꠀꠞ ꠖꠇꠘꠞꠛꠣꠄ ꠉ꠆ꠞꠤꠍꠞ ꠟꠉꠦ ꠁꠍꠔꠟ ꠡꠤꠝꠣꠘꠣ ꠞꠁꠍꠦ ⁕  ꠛꠞ꠆ꠉꠇꠤꠟꠝꠤꠐꠣꠞ ( ꠛꠞ꠆ꠉꠝꠣꠁꠟ) ꠀꠄꠔꠘꠞ ꠁ ꠖꠦꠡꠈꠣꠘꠞ ꠎꠟꠛꠣꠄꠃ, ꠝꠣꠐꠤꠀ, ꠚꠣꠘꠡꠤꠀ ꠀꠞ ꠒꠃꠟꠞ ꠎꠦꠎꠣꠔ ꠛꠦꠡꠈꠝ ꠖꠦꠈꠣ ꠎꠣꠄ ⁕ ꠀꠟꠛꠦꠘꠤꠀꠞ ꠜꠥꠚꠇꠞꠤꠔꠤ ꠀꠟꠛꠦꠘꠤꠀꠘ ꠀꠟ꠆ꠙ꠆ꠍ ꠀꠞ ꠇꠧꠞꠣꠛꠞ ꠞꠥꠐꠣꠈꠣꠐꠣ ꠛꠞꠣꠚꠦꠒꠣꠈꠣ ꠚꠣꠢꠣꠞꠣꠁꠘ, ꠍ꠆ꠇꠣꠘꠒꠣꠞꠛꠦꠉ, ꠙꠤꠘ꠆ꠒꠣꠍ ꠀꠞ ꠍꠦꠞꠣꠃꠘꠤꠀꠘ ꠚꠣꠢꠣꠞꠈꠟꠞ ꠟꠣꠋꠉꠣꠁꠞꠛꠣꠘ꠆ꠖꠣ ꠚꠣꠢꠣꠞꠣꠁꠘ ꠔꠘꠦ ꠀꠒ꠆ꠞꠤꠀꠐꠤꠇ ꠀꠞ ꠀꠄꠅꠘꠤꠀꠘ ꠖꠞꠤꠀꠞ ꠚꠦꠐꠘꠣꠞ ꠚꠣꠡꠥꠀ ꠜꠣꠐꠤꠀꠟꠤ ꠝꠤꠟꠎꠝꠤꠘ ꠁꠝꠣ ꠎꠥꠠꠤꠀ ꠞꠁꠍꠦ ⁕ ꠔꠤꠞꠣꠘꠣ ꠅꠁꠟꠧ ꠉꠤꠀ ꠁ ꠖꠦꠡꠞ ꠞꠣꠎꠗꠣꠘꠤ ꠀꠞ ꠡꠛꠍꠦ ꠛꠠ ꠡꠢꠞ, ꠄꠞꠛꠣꠖꠦꠃ ꠀꠍꠦ- ꠒꠥꠞꠦ, ꠜ꠆ꠟꠞꠦ ꠀꠞ ꠡꠇꠧꠖꠦꠞ ⁕
ꠡꠛ꠆ꠖꠎꠠ
"ꠀꠟꠛꠦꠘꠤꠀ" ꠡꠛ꠆ꠖꠈꠣꠘꠞ ꠅꠁꠔꠤꠀꠡꠤꠇ ꠎꠠ ꠝꠂꠖ꠆ꠖꠎꠥꠉꠞ ꠟꠦꠐꠤꠘ ꠝꠣꠔꠦꠖꠤ ꠍꠣꠁꠟꠦ ꠚꠣꠃꠀ ꠎꠣꠄ, ꠎꠦꠘꠧ ꠝꠘꠈꠞꠣ ꠅꠁꠍꠦ ꠀꠟꠛꠣꠘꠤꠞ ꠁꠟꠤꠞꠤꠀꠘ ꠎꠘꠎꠣꠔꠤꠞ ꠟꠉꠦ ꠡꠛ꠆ꠖꠈꠣꠘ ꠎꠥꠠꠣꠁꠟ ⁕ ꠁ ꠡꠋꠘ꠆ꠖꠤ ꠁꠍꠣ'ꠁ ꠖꠥꠍꠞꠣ ꠡꠔꠣꠛ꠆ꠖꠤꠞ ꠀꠉꠞꠣꠝꠟꠤ ꠉ꠆ꠞꠤꠇ ꠜꠥꠉꠟꠛꠤꠖ ꠐꠟꠦꠝꠤꠞ ꠈꠣꠝ ꠔꠘꠦ ꠀꠞꠅ ꠎꠥꠁꠔꠦꠎꠣꠟꠣꠄ ꠟꠤꠝ ꠝꠤꠟꠦ, ꠎꠦꠘꠧ ꠔꠣꠁꠘ ꠉꠣꠁꠍꠂꠘ ꠎꠦ ꠒꠥꠞꠦꠍꠞ ꠃꠔ꠆ꠞ-ꠚꠥꠛꠛꠣꠄ ꠀꠟꠛꠣꠘꠧꠙꠟꠤꠍꠞ ꠝꠣꠘꠛ ꠛꠡꠔꠤ ꠉꠠꠤꠀ ꠃꠐꠍꠤꠟ ⁕Madrugearu A, Gordon M. The wars of the Balkan Peninsula. Rowman & Littlefield, 2007. p. 146.
ꠟꠇ

category:ꠀꠟꠛꠦꠘꠤꠀ